**ELŐTERJESZTÉS KÍSÉRŐ LAP**

**E-szám: 102/2014.**

**Tárgy:** **Döntés a Kispatak Óvoda Alapító Okiratának módosításról és az Alapító Okirat módosítással egységes szerkezetének elfogadásáról**

**Előterjesztő neve:** Kiszelné Mohos Katalin polgármester

**Előadó neve**: Papp István jegyző

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

***előadó osztályvezetője***

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

***Gazdasági vezető***

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2014. november**

**Jegyző**

***Az előterjesztés kiküldhető – nem küldhető ki.***

**Nagykovácsi, 2014. november**

**Polgármester**

**Tisztelt Képviselő-testület!**

**Előzmény**:

2014. január 1-jével módosult az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr.) 5. §, mely az alapító okirat elsődleges tartalmi kellékeit határozza meg. Az Ávr. 180. § (4) bekezdésében foglaltak értelmében 2014. február 28-ig kellett a kormányzati funkciókat meghatározni az egyes intézményekre vonatkozóan, melyről a képviselő-testület a 68/2014. (VI. 25.) számú határozatával gondoskodott a dokumentumsablon szerinti alapító okirat kiegészítés egységes szerkezetbe foglalt alapító okiratba kerüléséről.

**Tényállás:**

A meghozott képviselő-testületi határozat alapján a Kispatak Óvoda Alapító Okiratának módosítása és a módosításokkal egységes szerkezete benyújtásra került a Magyar Államkincstárnak. 2014. október 16-án a Magyar Államkincstár Budapesti és Pest Megyei Igazgatóság Államháztartási Irodája levélben kereste meg Nagykovácsi jegyzőjét, melyben arról adtak tájékoztatást, hogy a benyújtott okiratok felülvizsgálatra kerültek. A nemzeti köznevelésről szóló 2011. évi CXC. törvény 21. § (3) bekezdése f) pontjában foglaltak alapján a Kispatak Óvoda Alapító Okirata nem tartalmazza feladatellátási helyenkénti bontásban az adott intézménybe felvehető maximális gyermeklétszámot. Az 59/2014. (V.22.) képviselő-testületi határozatban meghatározásra került a maximális gyermek létszám, ezt szükséges tagóvodánkénti bontásban feltüntetni az Alapító Okiratban.

Az Alapító Okiratban szükséges módosítani a költségvetési szerv vezetőjének kinevezésére vonatkozó jogszabályi helyeket azok módosulása miatt.

**Döntési lehetőség**:

A Képviselő-testületnek nyílt ülésen, egyszerű többséggel kell meghoznia a döntését.

Nagykovácsi, 2014. november 12.

Kiszelné Mohos Katalin

polgármester

**Határozati javaslat**

**Tárgy: Döntés a Kispatak Óvoda Alapító Okiratának módosításához szükséges Módosító Okirat és az egységes szerkezetű Alapító Okirat elfogadásáról**

Nagykovácsi Nagyközség Önkormányzatának Képviselő-testülete úgy dönt, hogy a Kispatak Óvoda Alapító Okiratának módosításához szükséges Módosító Okiratot az I. számú melléklet szerint és az egységes szerkezetű Alapító Okiratot a II. számú melléklet szerint elfogadja.

Felkéri a Polgármestert és a Jegyzőt a szükséges intézkedések megtételére.

**Határidő:** azonnal

**Felelős:** polgármester, jegyző

I. számú melléklet

**Módosító Okirat**

**A Kispatak Óvoda Alapító Okiratának módosításához**

Nagykovácsi Nagyközség Önkormányzatának Képviselő-testülete a Kispatak Óvoda 68/2014. (VI. 25.) számú határozattal elfogadott Alapító Okiratát a Magyar Államkincstár felülvizsgálata alapján tett észrevétele miatt az alábbiak szerint módosítja:

1. Az Alapító Okirat 12. pontja az alábbiak szerint változik:

**12. A költségvetési szerv vezetőjének (vezető szerve, testülete tagjainak) kinevezési, megbízási, választási rendje:**

Az intézmény vezetőjét az alapítói jogokkal felruházott irányító szerve (képviselő-testület) – a közalkalmazottakról szóló, többször módosított 1992. évi XXXIII. törvény 20/A. §-a, továbbá a nemzeti köznevelésről szóló 2011. évi CXC. törvény 67. §-a, valamint a a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról 326/2013. (VIII. 30.) Korm. rendelet figyelembevételével – közalkalmazotti jogviszony keretein belül, pályázat útján, öt év, határozott időtartamra nevezi ki.

1. Az Alapító Okirat 18 pontja az alábbiak szerint módosul:

18.1/ A költségvetési intézménybe 2014. szeptember 1-től felvehető maximális gyermeklétszám:

* Kispatak Óvoda székhely: Nagykovácsi, Kaszáló utca 16-18.: 180 fő
* 1. tagintézmény: Nagykovácsi, Dózsa Gy. u. 39.: 130 fő
* 2. tagintézmény: Nagykovácsi, Száva u. 7.: 50 fő

Maximális gyermeklétszám összesen: 360 fő

18.2/ Az intézményben 2013. szeptember 1-től indítható csoportok száma

* Kispatak Óvoda székhely: Nagykovácsi, Kaszáló utca 16-18.: 6 csoport
* 1. tagintézmény: Nagykovácsi, Dózsa Gy. u. 39.: 5 csoport
* 2. tagintézmény: Nagykovácsi, Száva u. 7.: 2 csoport

Összesen: 13 csoport

Nagykovácsi, 2014. november 20.

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Nagykovácsi Nagyközség Önkormányzata  Alapító nevében  Kiszelné Mohos Katalin polgármester |

**Záradék**

A Kispatak Óvoda Alapító Okiratának jelen módosítását Nagykovácsi Nagyközség Önkormányzat Képviselő-testülete a …../2014. (XI. 20.) számú határozatával, az egységes szerkezetben foglalt alapító okiratnak megfelelően fogadta el.

Nagykovácsi, 2014. november 20.

Kiszelné Mohos Katalin

polgármester

II. számú melléklet

ALAPÍTÓ OKIRAT

Nagykovácsi Nagyközség Önkormányzatának Képviselő-testülete az államháztartásról szóló 2011. évi CXCV. törvény (a továbbiakban: Áht.) 8. § (5) bekezdésében kapott felhatalmazás alapján, a nemzeti köznevelésről szóló 2011. évi CXC. törvény 21.§(3) bekezdése, az államháztartásról szóló törvény végrehajtására alkotott 368/2011. (XII.31.) kormányrendelet (a továbbiakban: Ávr.) 5. § (1)-(2) bekezdései, valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet szerinti tartalommal az alábbi alapító okiratot adja ki.

**1. Az intézmény neve:**

1.1 Kispatak Óvoda

1.2. OM azonosítója: 032939

**2. A költségvetési szerv székhelye:**

2.1. 2094 Nagykovácsi, Kaszáló utca 16-18, hrsz: 4561/4 **20**

2.2. A költségvetési szerv törzskönyvi azonosítója: 650649

**3. Az intézmény alapítója és fenntartója:**

Nagykovácsi Nagyközség Önkormányzata

2094 Nagykovácsi, Kossuth L. u. 61.

**4. Az intézmény működtetője:**

Nagykovácsi Nagyközség Önkormányzata

2094 Nagykovácsi, Kossuth L. u. 61.

**5. Az alapítás ideje, alapításról rendelkező jogszabály megjelölése:**

1993. (9/1993. (I.25.) sz. Kt. határozat)

**6. Az intézmény felügyeleti szerve:**

Nagykovácsi Nagyközség Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény (a továbbiakban: Ötv.) 13. § (1) bekezdése alapján kötelező feladataként látja el az óvodai nevelést.

**7. A költségvetési szerv közfeladata:** oktatási-nevelési feladatok; óvodai, munkahelyi és egyéb étkeztetési feladatok

**8. A költségvetési szerv alaptevékenysége :**

a/ Az óvoda a gyermek hároméves korától ellátja – a gyermekek védelméről és a gyámügyi igazgatásról szóló törvényben meghatározottak szerint – a gyermek napközbeni ellátásával összefüggő feladatokat.

b/ Az óvoda a gyermekek hároméves korától ellátja a területileg illetékes Rehabilitációs Szakértői Bizottság véleménye, állásfoglalása alapján az ún. sajátos nevelési igényű gyermekek fejlesztését, nevelését, akik a többi – óvodás korú – gyermekkel együtt nevelhetők. Ide tartozik a Pedagógiai Szakszolgálat által nyújtott logopédiai szolgáltatás biztosítása is.

A Szakértői és Rehabilitációs Bizottság javaslata alapján a sajátos nevelési igény típusához és súlyosságához igazodó személyi és tárgyi feltételek biztosítása mellett az óvoda az alábbi gyermekek integrált nevelését vállalja:

* beszédfogyatékos (kistérségi szakszolgálat által ellátott)
* testi-, érzékszervi fogyatékos
* enyhe értelmi fogyatékos
* ép értelmi képességgel rendelkező autista, autisztikus
* a megismerő funkciók vagy a viselkedés fejlődésének tartós és súlyos rendellenességgel küzdő (figyelemzavar, hiperaktivitás)
* megismerő funkciók vagy a viselkedés fejlődésének súlyos rendellenességgel küzdő.

**Szakágazat száma, megnevezése**: **851020** óvodai nevelés

**A szakmai alaptevékenységek kormányzati funkciók szerinti megjelölése:**

091120 Sajátos nevelési igényű gyermekek óvodai nevelésének, ellátásának szakmai feladatai

096010 Óvodai intézményi étkeztetés

091110 Óvodai nevelés, ellátás szakmai feladatai

091140 Óvodai nevelés, ellátás működtetési feladatai

**9. A költségvetési szerv vállalkozási tevékenysége:** A költségvetési szerv vállalkozási tevékenységet nem végez.

**10. /A költségvetési szerv működési köre:**

Nagykovácsi közigazgatási területe.

**11. Irányító szerv(ek) megnevezése, székhelye**

11.1. Alapítói jogokkal felruházott irányító szerv: A költségvetési szerv alapítása, átalakítása, megszüntetése, továbbá a költségvetési szerv alapító okiratának kiadása, szervezeti és működési szabályzatának jóváhagyása:

Nagykovácsi Nagyközség Önkormányzatának Képviselő-testülete

(2094 Nagykovácsi, Kossuth L. u. 61. ).

11.2. Egyéb irányítási jogok gyakorlására jogosult :

11.2.1. A költségvetési szerv vezetőjének kinevezése vagy megbízása, felmentése vagy vezetői megbízásának visszavonása, a vele kapcsolatos egyéb munkáltatói jogok gyakorlása:

Nagykovácsi Nagyközség Önkormányzatának Képviselő-testülete

(2094 Nagykovácsi, Kossuth L. u. 61. ).

11.2.2. A költségvetési szerv tevékenységének szabályszerűségi, pénzügyi, valamint teljesítmény-ellenőrzése:

Nagykovácsi Nagyközség Önkormányzatának Képviselő-testülete

(2094 Nagykovácsi, Kossuth L. u. 61. ).

11.2.3. A költségvetési szerv jelentéstételre vagy beszámolóra való kötelezése:

Nagykovácsi polgármestere

(2094 Nagykovácsi, Kossuth L. u. 61. ).

11.2.4. A jogszabályban meghatározott esetekben a költségvetési szerv döntéseinek előzetes vagy utólagos jóváhagyása:

Nagykovácsi Nagyközség Önkormányzatának Képviselő-testülete

(2094 Nagykovácsi, Kossuth L. u. 61. ).

11.2.5. Egyedi utasítás adása feladat elvégzésére vagy mulasztás pótlására:

Nagykovácsi polgármestere

(2094 Nagykovácsi, Kossuth L. u. 61. ).

**12. A költségvetési szerv vezetőjének (vezető szerve, testülete tagjainak) kinevezési, megbízási, választási rendje:**

Az intézmény vezetőjét az alapítói jogokkal felruházott irányító szerve (képviselő-testület) – a közalkalmazottakról szóló, többször módosított 1992. évi XXXIII. törvény 20/A. §-a, továbbá a nemzeti köznevelésről szóló 2011. évi CXC. törvény 67. §-a, valamint a a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról 326/2013. (VIII. 30.) Korm. rendelet figyelembevételével – közalkalmazotti jogviszony keretein belül, pályázat útján, öt év, határozott időtartamra nevezi ki.

**13. A költségvetési szerv foglalkoztatottjaira vonatkozó foglalkoztatási jogviszony(ok ) megjelölése:**

A költségvetési szerv foglalkoztatottjai közalkalmazottak. A költségvetési szerv a foglalkoztatottjainak kinevezésére, kinevezése módosítására illetve a költségvetési szervvel (munkáltatóval) fennálló jogviszony megszűnésére, megszűntetésére elsődlegesen a közalkalmazottak jogállásáról szóló, többször módosított 1992. XXXIII. törvény (a továbbiakban: Kjt.), a Kjt. kifejezett rendelkezése hiányában, másodlagosan a Munka Törvénykönyvéről szóló 2012. évi I. törvény (a továbbiakban: Mt.) rendelkezései az irányadók.

A költségvetési szerv óvoda vezetői tevékenységét egy helyettes vezető óvoda pedagógus, míg a két különböző tagóvodában vezető óvoda pedagógusok közreműködésével látja el feladatát, akik egyben az ún. tagóvodák vezetői. **26**

**14. A költségvetési szerv típusa:** Óvodai intézmény

**15. A költségvetési szerv telephelye(i) (tagóvodái), címe(i):**

1. számú Nagykovácsi, Dózsa Gy. u. 39.

2. számú Nagykovácsi, Száva u. 7.

**16. A költségvetési szerv feladatellátását szolgáló vagyon:**

16.1. Az irányító szerv, Képviselő-testület a költségvetési szerv részére biztosítja, használatra átadja Nagykovácsi Nagyközség Önkormányzata kizárólagos tulajdonát képező Nagykovácsi, Dózsa Gy. u. 39. sz. alatt lévő 721 hrsz.-ú, és a Száva u. 7. alatt lévő 380 hrsz-ú, a Nagykovácsi, Kaszáló utca 16-18. szám alatt lévő 4561/4 hrsz-ú belterületi felépítményes ingatlant. **27**

16.2. A költségvetési szerv rendelkezésére bocsátott ingatlanvagyon ún. könyv szerinti értékeit (adatait) az ingatlan tulajdonosa, Nagykovácsi Nagyközség Önkormányzatának a tárgyévi költségvetése végrehajtásáról szóló ún. zárszámadási rendelet mellékletei, évente, folyamatosan rögzítik, és nyilván tartják.

16.3. A szerv ingó vagyonához tartoznak a kétévente felvett intézményi leltár szerint nyilvántartott eszközök, melyeket a szerv a feladata ellátásához szabadon felhasználhat.

**17. A költségvetési szerv vagyona feletti rendelkezés joga:**

A szerv a rendelkezésére álló vagyontárgyakat a közfeladatai ellátásához szabadon használhatja. Egyéb célú hasznosítás az Önkormányzat hatáskörébe tartozik.

A szerv székhely és telephely ingatlanjai az önkormányzati törzsvagyon része, korlátozottan forgalomképes, így a szerv a székhely és telephely ingatlanokat nem jogosult elidegeníteni, illetőleg biztosítékként felhasználni.

**18. Maximális gyermeklétszám:**

18.1/ A költségvetési intézménybe 2014. szeptember 1-től felvehető maximális gyermeklétszám:

* Kispatak Óvoda székhely: Nagykovácsi, Kaszáló utca 16-18.: 180 fő
* 1. tagintézmény: Nagykovácsi, Dózsa Gy. u. 39.: 130 fő
* 2. tagintézmény: Nagykovácsi, Száva u. 7.: 50 fő

Maximális gyermeklétszám összesen: 360 fő

18.2/ Az intézményben 2013. szeptember 1-től indítható csoportok száma

* Kispatak Óvoda székhely: Nagykovácsi, Kaszáló utca 16-18.: 6 csoport
* 1. tagintézmény: Nagykovácsi, Dózsa Gy. u. 39.: 5 csoport
* 2. tagintézmény: Nagykovácsi, Száva u. 7.: 2 csoport

Összesen: 13 csoport

**19. A tagozat megnevezése:** **óvodai nevelés**

Nagykovácsi, 2014. november 20.

Kiszelné Mohos Katalin

polgármester

**Záradék:**

A Kispatak Óvoda módosításokkal egységes szerkezetű Alapító Okiratát Nagykovácsi Nagyközség Önkormányzatának Képviselő-testülete a ………/2014. (XI.20.) határozatával hagyta jóvá.

Kiszelné Mohos Katalin

polgármester